biswa921/hiwiki-latest-pages-articles-raw huggingface dataset:
जिब्राल्टर आम चुनाव, 2011

right|thumb|200px|जिब्राल्टर के 2011 में निर्वाचित मुख्यमंत्री फेबियन पिकार्डो
जिब्राल्टर आम चुनाव ब्रिटिश प्रवासी शासित प्रदेश जिब्राल्टर में 8 दिसम्बर 2011 के दिन आयोजित हुए थे। चुनाव के अंदर दो दल (जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी) तथा एक गठबंधन (जिब्राल्टर सोशलिस्ट लेबर पार्टी और जिब्राल्टर लिबरल पार्टी) ने अपने उम्मीदवार उतारे थे। चुनाव जिब्राल्टर संसद की 17 सीटो के लिए आयोजित किया गया था।

जिब्राल्टर सोशलिस्ट लेबर पार्टी	और जिब्राल्टर लिबरल पार्टी	के गठबंधन कुल दस सीट जीत कर नई सरकार बनाई तथा फेबियन पिकार्डो जिब्राल्टर के नए मुख्यमंत्री बने।

 दल 
चुनाव में न्यू जिब्राल्टर डेमोक्रेसी को छोड़ कर जिब्राल्टर के सभी सक्रीय दलों ने हिस्सा लिया था। जिब्राल्टर सोशलिस्ट लेबर पार्टी और जिब्राल्टर लिबरल पार्टी ने अपना गठबंधन इस चुनाव में भी जारी रखा। जिब्राल्टर सोशल डैमोक्रैट्स और प्रोग्रेसिव डैमोक्रेटिक पार्टी स्वतंत्र रूप से भाग लिया।

 परिणाम 
चुनाव में जिब्राल्टर सोशलिस्ट लेबर पार्टी	और जिब्राल्टर सोशल डैमोक्रैट्स	ने सात-सात सीटें प्राप्त करीं। जिब्राल्टर लिबरल पार्टी को तीन सीटें मिली तथा प्रोग्रेसिव डैमोक्रेटिक पार्टी	को कोई सीट प्राप्त नहीं हुई। कुल मतदान 81.4 प्रतिशत हुआ। जिब्राल्टर सोशल डैमोक्रैट्स	को सबसे अधिक 81,721	वोट मिले, उसके पश्चात जिब्राल्टर सोशलिस्ट लेबर पार्टी	को 59,824, जिब्राल्टर लिबरल पार्टी	को 25,590 तथा प्रोग्रेसिव डैमोक्रेटिक पार्टी	को केवल 7,622 वोट ही प्राप्त हुए। जिब्राल्टर सोशलिस्ट लेबर पार्टी	और जिब्राल्टर लिबरल पार्टी	के गठबंधन ने कुल दस सीट जीत कर नई सरकार बनाई। जिब्राल्टर सोशल डैमोक्रैट्स	सात सीटों के साथ मुख्य और एकमात्र विपक्षी दल बना।	

 सन्दर्भ 

2011
जिब्राल्टर आम चुनाव, 2007

right|200px|thumb|चुनाव में जीत कर चौथी बार मुख्यमंत्री बने पीटर करुआना
जिब्राल्टर आम चुनाव ब्रिटिश प्रवासी शासित प्रदेश जिब्राल्टर में 11 दिसम्बर 2007 के दिन आयोजित हुए थे। जिब्राल्टर सोशल डैमोक्रैट्स के उमीदवार तथा पदधारी मुख्यमंत्री पीटर करुआना ने बड़े कम अंतर से अपना चौथा कार्यकाल जीता। विपक्षी दल जो बोस्सानो ने चुनाव में काफ़ी अच्छा प्रदर्शन किया और मुख्मंत्री को कड़ी टक्कर दी थी। बोस्सानो ने चुनाव से पहले घोषणा कर दी थी कि एक सांसद के तौर पर उनका यह अंतिम चुनाव है तथा मज़ाक में कहा था कि वे सरकार में कोई पद स्वीकार नहीं करेंगे इसके पश्चात भी इन्हें जिब्राल्टर सोशल डैमोक्रैट्स के कुछ सदस्यों से ज्यादा व्यक्तिगत वोट मिले थे।

 परिणाम 
चुनाव में जिब्राल्टर सोशल डैमोक्रैट्स ने सबसे अधिक दस सीटें प्राप्त करीं। जिब्राल्टर सोशलिस्ट लेबर पार्टी	और जिब्राल्टर लिबरल पार्टी के गठबंधन को कुल सात सीटें मिलीं, जिनमें जिब्राल्टर सोशलिस्ट लेबर ने चार तथा लिबरल पार्टी ने तीन सीटें जीतीं। प्रोग्रेसिव डैमोक्रेटिक पार्टी	कोई भी सीट प्राप्त नहीं हुई। सबसे अधिक वोट (76,334) जिब्राल्टर सोशल डैमोक्रैट्स	को मिले, उसके बाद जिब्राल्टर सोशलिस्ट लेबर पार्टी	को 49,277, जिब्राल्टर लिबरल पार्टी	को 21,120, प्रोग्रेसिव डैमोक्रेटिक पार्टी	को 5,799, चार्ल्स गोमेज़ को 1,210 तथा रिचर्ड मार्टिनेज़ को 1,003। कुल मतदान 81.4 प्रतिशत हुआ था।				

 सन्दर्भ 

2007
जिब्राल्टर में इस्लाम धर्म

जिब्राल्टर में इस्लाम एक अल्पसंख्यक धर्म है। 2001 की जनगणना के अनुसार ब्रिटिश प्रवासी शासित प्रदेश जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है।

जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें निएंडरथल काल से मूरिश, स्पेनी व वर्तमान ब्रिटिश साम्राज्य शामिल है।

 इतिहास 
left|200px|thumb|जिब्राल्टर में इस्लामिक इतिहास का प्रतीक मूरिश किला
जिब्राल्टर के इतिहास में मूरिश साम्राज्य सबसे लम्बा चला आ रहा है जो 711 से 1309 तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।

चौदहवी शताब्दी के शुरुआत में हुई जिब्राल्टर की प्रथम घेराबंदी के पश्चात स्पेनी साम्राज्य ने जिब्राल्टर में रह रहे मुसलमानों को वहाँ से निकल जाने पर मजबूर कर दिया था। इन मुसलमानों ने निकटतम अफ़्रीकी देशों (जैसे मोरक्को) को अपना नया घर बनाया।

घेराबंदी और उसके बाद स्पेनी साम्राज्य के अन्तर्गत आने के पश्चात भी बहुत कम लोग ही जिब्राल्टर में बसना चाहते थे, चूँकि इसे रहने के लिए एक खतरनाक जगह समझा जाता था, जसिका कारण स्पेन के दक्षिणी सिरे और उत्तरी अफ़्रीका के मुस्लिम साम्राज्य से भोगोलिक रूप से नजदीकी। 

1333 तक जिब्राल्टर एक बार फ़िर मुसलमानों के हाथ में आ गया जबा मोरक्को के महाराज के पुत्र अब्दुल मलिक ने यहाँ हमला कर दिया। साड़े चार महीने के पश्चात स्पेनी सेना ने मोरक्को के इस हमले के सामने आत्मसमर्पण कर दिया। 

1374 में जिब्राल्टर इस्लामिक साम्राज्य ग्रेनेडा के आधीन आ गया। 1462 में जिब्राल्टर पर पुनः किसी स्पेनी साम्राज्य का कब्जा हुआ और इस बार यह कैसटिल राज्य के आधीन आया। कैथोलिक महाराजा फर्डिनेंड और महारानी इज़ाबेला ने ग्रेनेडा में आक्रमण किया और स्पेनी जमीन पर से मुसलमानों के अंतिम राज्य को भी समाप्त कर दिया। यहूदियो को भी इसके पश्चात स्पेन से निकाल दिया गया।

 जनसंख्या 
जिब्राल्टर मुख्य रूप से एक ईसाई बहुल राष्ट्र है, जिसमें भी मुख्यतः आबादी कैथोलिक सम्प्रदाय की अनुयायी है। इस्लाम यहाँ एक अल्पसंख्यक धर्म है, ईसाईयत के पश्चात सबसे बड़ा धर्म। 2001 की जनगणना के अनुसार जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है। 

 सन्दर्भ 

श्रेणी:जिब्राल्टर में इस्लाम
इब्राहिम-अल-इब्राहिम मस्जिद

right|thumb|220px|इब्राहिम-अल-इब्राहिम मस्जिद

इब्राहिम-अल-इब्राहिम मस्जिद (), जिसे किंग फहद बिन अब्दुलअजीज अल-सऊद मस्जिद (अंग्रेज़ी: King Fahd bin Abdulaziz al-Saud Mosque) या मोस्क ऑफ़ द कस्टोडियन ऑफ़ द टू होली मोस्क्स (अंग्रेज़ी: Mosque of the Custodian of the Two Holy Mosques) के नामों से भी जाना जाता है, ब्रिटिश प्रवासी शासित प्रदेश जिब्राल्टर में स्थित एक मस्जिद है। यह मस्जिद क्षेत्र के दक्षिणी सिरे पर यूरोपा पॉईंट पर स्थित है। मस्जिद का मुख जिब्राल्टर जलसन्धि और अफ़्रीकी राष्ट्र मोरक्को की तरफ़ है, जो यहाँ से केवल कुछ ही किलोमीटर की दूरी पर है।

मस्जिद जिब्राल्टर की मुस्लिम आबादी के लिए साउदी अरब के महाराजा महाराजा फहद द्वारा दिया उपहार था। इसके निर्माण में दो वर्ष का समय लगा था और पाँच मिलियन यूरो का खर्चा आया था। इसका उद्घाटन 8 अगस्त 1997 के दिन हुआ था। यह महाद्वीपीय यूरोप के सबसे दक्षिणी सिरे पर स्थित है तथा गैर-इस्लामिक राष्ट्रों की सबसे बड़ी मस्जिदों में से एक है।

मस्जिद परिसर में नमाज़ पढ़ने के हॉल के अलावा अन्य कई सुविधाएँ भी शामिल हैं, जैसे पुसतकालय, स्कूल, आदि। मस्जिद सम्पूर्ण जिब्राल्टर की मुस्लिम आबादी के लिए आधायात्मिक स्रोत है, जो जिब्राल्टर की कुल आबादी का चार प्रतिशत है तथा क्षेत्र का सबसे बड़ा अल्पसंख्यक समूह है; ईसाईयत के पश्चात सबसे बड़ा धर्म। 

 स्थिति 
इब्राहिम-अल-इब्राहिम मस्जिद इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित मुसलमानों का उपासना केंद्र है जिसे मस्जिद कहा जाता है। यह मस्जिद जिब्राल्टर प्रायद्वीप के दक्षिणी सिरे पर स्थित यूरोपा पॉईंट पर स्थित है। इसका मुख जिब्राल्टर जलसन्धि की तरफ़ है तथा यहाँ से उत्तरी अफ़्रीकी मुस्लिम बहुल राष्ट्र मोरक्को कुछ ही किलोमीटर दूर है।

 निर्माण 
मस्जिद की इमारत साउदी अरब के महाराजा फहद ने उपहार के तौर पर जिब्राल्टर की मुस्लिम आबादी को दी थी। इमारत के निर्माण में पाँच मिलियन यूरो का खर्च आया तथा पूरे दो वर्ष का समय लगा। इसका आधिकारिक तौर पर 8 अगस्त 1997 के दिन उद्घाटन हुआ था।

यह महाद्वीपीय यूरोप के सबसे दक्षिणी सिरे पर स्थित है तथा गैर-इस्लामिक राष्ट्रों में बनी सबसे बड़ी मस्जिदों में से एक है।

 परिसर 
मस्जिद में एक साथ कई लोगो के लिए नमाज़ पढ़ने कि सुविधा है। इसके साथ ही मस्जिद परिसर में एक विद्यालय, पुस्तकालय और एक लेक्चर हॉल भी है। यह विशेष रूप से नमाज़ पढ़ने के प्रयोजन से निर्मित हुई सम्पूर्ण जिब्राल्टर की एकमात्र मस्जिद है। यह जिब्राल्टर के लगभग दो हजार इस्लाम धर्म के अनुयायियों के लिए आध्यात्मिक स्रोत है, जो क्षेत्र की कुल आबादी का लगभग चार प्रतिशत है। 

 सन्दर्भ 

श्रेणी:जिब्राल्टर में इस्लाम
जिब्राल्टर आम चुनाव, 2003

right|thumb|200px|पीटर करुआना
जिब्राल्टर आम चुनाव ब्रिटिश प्रवासी शासित प्रदेश जिब्राल्टर में 28 दिसम्बर 2003 के दिन आयोजित हुए थे। चुनाव जिब्राल्टर संसद की 15 सीटों के लिए हुए थे। चुनाव में देश की तीनों मुख्य दलों (जिब्राल्टर सोशल डैमोक्रैट्स, जिब्राल्टर लिबरल पार्टी और जिब्राल्टर सोशलिस्ट लेबर पार्टी) ने अपने उम्मीदवार उतारे थे।

जिब्राल्टर सोशल डैमोक्रैट्स ने अपने पिछले चुनाव का प्रदर्शन दोहराते हुए आठ सीटें प्राप्त करीं और पीटर करुआना पुनः जिब्राल्टर के मुख्यमंत्री बने। सोशल डैमोक्रैट्स की यह लगातार तीसरी जीत थी, जिसमें इन्होंने कुल मतदान का 51.5 लोकप्रिय वोट इक्ट्ठा किए। 

जिब्राल्टर सोशलिस्ट लेबर पार्टी ने पाँच सीटें प्राप्त करी और संसद में मुख्य विपक्षी बनी। इस चुनाव में इन्हें दो सीट का नुकसान हुआ था। जिब्राल्टर लिबरल पार्टी ने अपने पिछले प्रदर्शन में सुधार करते हुए इस बार कुल दो सीटें प्राप्त करीं। सोशलिस्ट लेबर और लिबरल पार्टी का इस चुनाव में गठबंधन था परिणामस्वरूप इस गठबंधन ने कुल सात सीटें प्राप्त करीं। 

 सन्दर्भ 

2003
लाल-बाल-पाल

thumb|right|200px| तीन नेता जिन्होंने भारतीय स्वाधीनता संग्राम की दिशा ही बदल दी।

लाला लाजपत राय, बाल गंगाधर तिलक और विपिन चंद्र पाल को सम्मिलित रूप से लाल-बाल-पाल के नाम से जाना जाता था। भारतीय स्वतंत्रता के संघर्ष में 1905 से 1918तक की अवधि में वे गरम राष्ट्रवादी विचारों के पक्षधर और प्रतीक बने रहे। वे स्वदेशी के पक्षधर थे और सभी आयातित वस्तुओं के बहिष्कार के समर्थक थे। 1905 के बंग भंग आन्दोलन में उन्होने जमकर भाग लिया। लाल-बाल-पाल की त्रिमूर्ति ने पूरे भारत में बंगाल के विभाजन के विरुद्ध लोगों को आन्दोलित किया। बंगाल में शुरू हुआ धरना, प्रदर्शन, हड़ताल, और विदेशी वस्तुओं का बहिष्कार देश के अन्य भागों में भी फैल गया।

१९०७ में भारतीय राष्ट्रीय कांग्रेस गरम दल और नरम दल में विभाजित हो गयी। १९०८ में तिलक ने क्रान्तिकारी प्रफुल्ल चाकी और खुदीराम बोस के बम हमले का समर्थन किया जिसके कारण उन्हें बर्मा (अब म्यांमार) स्थित मांडले की जेल भेज दिया गया। बाल गंगाधर तिलक की गिरफ्तारी, विपिन चन्द्र पाल तथा अरविन्द घोष की सक्रिय राजनीति से सन्यास लेने के कारण भारतीय स्वतंत्रता का यह का उग्र राष्ट्रवादी आन्दोलन कमजोर पड़ गया। अन्ततः १९२८ में लाला लाजपत राय की भी अंग्रेजों के लाठीचार्ज के कारण मृत्यु हो गयी।

सन्दर्भ

इन्हें भी देखें
लाला लाजपत राय
बाल गंगाधर तिलक
विपिन चन्द्र पाल

श्रेणी:भारतीय स्वतन्त्रता संग्राम
IONIS शिक्षा समूह

IONIS शिक्षा समूह अग्रणी निजी फ्रांस में उच्च शिक्षा समूह है। समूह 1980 में बनाया गया था और 2023 में 35,000 से अधिक छात्रों और 100,000 के पूर्व छात्रों के वर्तमान में व्यापार में, आईटी, विमानन, ऊर्जा, परिवहन, जीव विज्ञान, प्रबंधन, वित्त, विपणन, संचार डिजाइन और काम कर रहा है। 29 स्कूलों के समूह के सदस्य हैंGroupe Ionis – 1er opérateur privé de l’enseignement supérieur Interview de Marc SELLAM, Président et Fondateur du Groupe IONIS .

 IONIS Institute of Business 
 Institut supérieur de gestion
 ISG Luxury Management
 ISG RH
 ISG Sport Business Management
 ISEG 
 ICS bégué
 ISEFAC
 MOD'SPE Paris
 XP School

 IONIS Institute of Technology 
 Concours Advance
 École pour l'informatique et les techniques avancées
 École spéciale de mécanique et électricité
 École pour l'informatique et les nouvelles technologies
 उन्नत विज्ञान के पालीटेक्निक संस्थान
 Sup'Biotech
 E-artsup
 Epitech Digital
 Epitech Executive
 IA Institut
 IONIS School of Technology and Management
 Supinfo
 Coding Academy
 SecureSphere by EPITA
 Web@cademy

 IONIS Education Solutions 
 École des technologies numériques appliquées
 Fondation IONIS
 IONIS 361
 IONISx
 PHG Academy

 सन्दर्भ 

 बाहरी कड़ियाँ 

 

श्रेणी:आधार
पीयूष मिश्रा

पीयूष मिश्रा (जन्म १३ जनवरी १९६३) एक भारतीय नाटक अभिनेता, संगीत निर्देशक, गायक, गीतकार, पटकथा लेखक हैं। मिश्रा का पालन-पोषण ग्वालियर में हुआ और १९८६ में उन्होंने दिल्ली स्थित नेशनल स्कूल ऑफ़ ड्रामा से स्नातक की शिक्षा प्राप्त की। उन्होंने मकबूल, गुलाल, गैंग्स ऑफ वासेपुर जैसी फ़िल्मों में गाने गाये हैं।  पीयूष मिश्रा को उनके मित्र एन के शर्मा ने 1989 में साम्यवाद से परिचित कराया था और वे 20 वर्षों तक पूरी तरह से वामपंथी कार्यकर्ता थे।

 सन्दर्भ 

 बाहरी कड़ियाँ
 
 An Interview with Piyush Mishra (पीयूष मिश्रा का एक साक्षात्कार)

श्रेणी:1963 में जन्मे लोग
श्रेणी:जीवित लोग
श्रेणी:भारतीय गायक
क्रिया विशेषण

क्रिया विशेषण  वह शब्द है जिससे क्रिया की विशेषता का पता चलता है। प्रायः इसका प्रयोग  वाक्य में क्रिया से तुरंत पहले किया जाता है। यह अविकारी शब्द है  अर्थात् इसमें लिंग, वचन, कारक, काल आदि के कारण कोई परिवर्तन नहीं आता है। यह हमेशा अपने मूल रूप में प्रयुक्त होता है। जैसे- अब, जब, थोड़ा, तेज, जल्दी आदि।

 क्रिया विशेषण के भेद 
क्रिया विशेषण  के  चार भेद हैं।
 कालवाचक क्रियाविशेषण
 रीतिवाचक क्रियाविशेषण
 स्थानवाचक क्रियाविशेषण 
 परिमाणवाचक क्रियाविशेषण

 कालवाचक क्रिया विशेषण 
जिस क्रिया विशेषण से क्रिया के होने के समय का पता चलता है उसे कालवाचक क्रिया विशेषण कहते हैं। 
जैसे- अब, तब, जब, कब, परसों, कल, पहले, पीछे, कभी, अब तक, अभी-अभी, बार-बार।

 रीतिवाचक क्रिया विशेषण 
 जो अविकारी शब्द किसी क्रिया की रीति का बोध कराते हैं, उन्हें रीतिवाचक क्रिया विशेषण कहते हैं।
 जैसे- सचमुच, ठीक, अवश्य, कदाचित्, यथासम्भव, ऐसे, वैसे, सहसा, तेज़, सच, अत:, इसलिए, क्योंकि, नहीं, मत, कदापि, तो, हो, मात्र, भर आदि।
 स्थानवाचक क्रिया विशेषण 
 जो अविकारी शब्द किसी क्रिया के संपादित होने के स्थान का बोध कराते हैं, उन्हें स्थानवाचक क्रिया विशेषण कहते हैं।
जैसे- यहाँ, वहाँ, कहाँ, जहाँ, सामने, नीचे, ऊपर, आगे, भीतर, बाहर आदि।

उदाहरण- 

कनिका वहाँ चल रही है। इस वाक्य में "वहाँ" चल क्रिया के व्यापार-स्थान का बोध करा रही है।

 परिमाणवाचक क्रिया विशेषण 

जो अविकारी शब्द किसी क्रिया के परिमाण अथवा निश्चित संख्या का बोध कराते हैं, उन्हें परिमाणवाचक क्रिया विशेषण कहते हैं।
 जैसे- बहुत, अधिक, अधिकाधिक, पूर्णतया, सर्वथा, कुछ, थोड़ा, काफ़ी, केवल, यथेष्ट, इतना, उतना, कितना, थोड़ा-थोड़ा, तिल-तिल, एक-एक करके, पर्याप्त; आदि ,जितना कुछ ।
क्रिश्चियन बॅल

क्रिश्चियन चार्ल्स फिलिप बॅल (जन्म: 30 जनवरी 1974) एक अंग्रेज अभिनेता हैं। ये मुख्यतः अमेरिकी फ़िल्मों में उनकी भूमिकाओं के लिए जाने जाते हैं, बॅल ब्लॉकबस्टर फ़िल्मों और स्वतंत्र निर्माताओ तथा कला घरों द्वारा निर्मित छोटी परियोजनाओं में अभिनय कर चुके हैं।

बॅल सबसे पहले चौदह वर्ष की आयु में लोगों की नजरों में आए जब उन्होंने स्टीवन स्पिलबर्ग की एम्पायर ऑफ़ द सन (1987) में काम किया। जे.जी. बैलार्ड की मूल कहानी पर आधारित इस फ़िल्म में बॅल ने एक अंग्रेजी लड़के का अभिनय किया जो द्वितीय विश्व युद्ध के दौरान अपने माता-पिता से अलग होने के पश्चात अपने को जापानी नजरबंदी शिविर में पाता है। वर्ष 2000 में अमेरिकन साएको में एक सिलसिलेवार हत्यारे पैट्रिक बेटमैन की भूमिका में नज़र आए बॅल ने अपने इस किरदार के लिए आलोचकों की प्रशंसा इकट्ठा करी। इन्होंने 2004 की स्पेनी फ़िल्म द म्कैनिस्ट में अपने ट्रैवर रैज्निक के किरदार के लिए कुल 63 पाउंड वजन घटाया था तथा पद्धति अभिनेता के रूप में प्रतिष्ठा अर्जित की।

बॅल ने क्रिस्टोफ़र नोलन द्वारा रचित बैटमैन बिगेन्स (2005), द डार्क नाईट (2008) और द डार्क नाईट राइसेस (2012) फ़िल्मों में निभाए गए अपने ब्रूस वेन/बैटमैन किरदार द्वारा व्यावसायिक पहचान और प्रशंसा हासिल की। इन्होंने आत्मकथा फ़िल्म द फाइटर (2010) में डिकी ईकलण्ड का किरदार भी निभाया, जिसके लिए इन्हें आलोचकों की प्रशंसा मिली है और कई पुरस्कार जीते, जिनमें सर्वश्रेष्ठ सहायक अभिनेता के लिए अकेडेमी पुरस्कार, सर्वश्रेष्ठ सहायक अभिनेता के लिए गोल्डन ग्लोब पुरस्कार तथा पुरुष अभिनेता द्वारा सहायक भूमिका में उत्कृष्ट प्रदर्शन के लिए स्क्रीन एक्टर्स गिल्ड पुरस्कार भी शामिल हैं।

 बाहरी कड़ियाँ 

 

श्रेणी:अंग्रेज़ फ़िल्म अभिनेता
श्रेणी:जीवित लोग
श्रेणी:1974 में जन्मे लोग
मारिया डी लियोन

thumb|200px|मारिया डी लियोन (1643 - 1731) का चित्र
मारिया डी लियोन (जन्म: 23 मार्च 1643 - मृत्यु: 15 फ़रवरी 1731) एक कैथोलिक नन और रहस्यमय ढँग से पैदा हुई स्पेनिश तेनरीफ़ थी। एक गरीब परिवार में जन्मी मारिया को बचपन से ही रहस्यमय अनुभव प्राप्त हो गया था। 1668 में वह एक नन बन गयी। बाद में किसी सन्त (अंग्रेजी: सांता) की प्रतिष्ठा के लिए उसकी रहस्यपूर्ण मौत हो गई। सैकड़ों लोगों ने चमत्कार को ही उसकी मौत के लिए जिम्मेदार ठहराया है। वर्तमान समय में आज भी उसका यश शरीर बरकरार है। उनकी मौत का दिन एक दावत के रूप में प्रतिवर्ष 15 फ़रवरी को मनाया जाता है।

 सन्दर्भ 

 बाहरी कड़ियाँ 

 Una casa museo para La Siervita. EL DIA. 
 El convento de Santa Catalina expone hoy el cuerpo de la Siervita. El Día.
 La Siervita congrega a miles de devotos en el Monasterio de Santa Catalina. Odisur.

श्रेणी:स्पेन
श्रेणी:ईसाई धर्म
श्रेणी:स्पेनिश संत
श्रेणी:स्पेनिश रोमन कैथोलिक संत
श्रेणी:कैनरी द्वीपसमूह
रमेश चन्द्र महरोत्रा

[चित्र:|350px| डॉ॰ रमेश चंद्र महरोत्रा (17 अगस्त 1934 -) भारत के भाषावैज्ञानिक एवं हिन्दी साहित्यकार हैं।

 परिचय 
रमेश चंद्र महरोत्रा का जन्म मुरादाबाद (उ॰प्र॰) में हुआ था। उन्होने एम॰ए॰ (हिंदी, भाषाविज्ञान) तथा पी॰एच॰डी॰ व डी॰लिट्॰ (भाषाविज्ञान) में करने के उपरान्त हिन्दी शिक्षण के क्षेत्र में प्रवेश किया। १९५९ में वे सागर विश्वविद्यालय में भाषाविज्ञान के सहायक प्राध्यापक नियुक्त हुए। उसके बाद १९६६ में रायपुर में भाषाविज्ञान में रीडर बने। १९७८ में रायपुर में ही प्राध्यापक नियुक्त हुए। सेवानिवृत्ति के बाद रायपुर में ही अवैतनिक मानसेवी प्रोफेसर के रूप में कार्यरत हैं।
अंगूठाकार|रमेश चन्द्र महरोत्रा

 कृतियाँ 
डॉ रमेश चन्द्र महरोत्रा की लगभग 50 पुस्तकें प्रकाशित हुईं है, जो निम्नलिखित हैं-
 हिंदी में अशद्धियाँ, हिंदी का नवीनतम बीज व्याकरण, मानक हिंदी का शुद्धिपरक व्याकरण, हिंदी का शुद्ध प्रयोग, मानक हिंदी लेखन-नियमावली (पुस्तिका), मानक हिंदी का (व्यवहारपरक) व्याकरण, मानक हिंदी के शुद्ध प्रयोग-खंड 1, खंड-2, खंड-3, खंड-4, खंड-5, खंड-6, भाषिकी के दस लेख, भाषाविज्ञान का सामान्य ज्ञान, छत्तीसगढ़ी- संदर्भ-निदर्शनी, छत्तीसगढ़ी-मुहावरा-कोष, छत्तीसगढ़ी: परिचय और प्रतिमान, छत्तीसगढ़ी को शासकीय मान्यता, छत्तीसगढ़ी-हिन्दी-शब्दकोष (संपादन-सहयोग), छत्तीसगढ़ी मुहावरे और लोकोक्तियाँ, छत्तीसगढ़ी लेखन का मानकीकरण, मानक छत्तीसगढ़ी का सुलभ व्याकरण। आड़ी-टेढ़ी बात, लवशाला, अच्छा बनने की चाह, खंड-1, खंड-2, सुख की राहें, सफलता के रहस्य
अंगूठाकार|पुस्तक 
 प्रकाशि‍त लेख एवं संदर्भिका
हिंदी भाषा और भाषाविज्ञान विषयक 1065, अन्य विषयों पर 512, आकाशवाणी से 144 वार्ताओं आदि का प्रसारण, शोधपत्रिकाओं, अन्य पत्र-पत्रिकाओं, संकलनों, विषेषांकों और अन्य ग्रंथों में छपे लेखों की संख्या 154
अंगूठाकार|सफलता के रहस्य

 सम्मान 
 भारत सरकार की हिंदी साहित्यकार विवरणी में छत्तीसगढ़ के केवल दो लेखकों और हिंदी प्रचारकों में से एक
 नगर राजभाषा कार्यान्वयन समिति (उपक्रम) कोलकाता सम्मान
 पंडित सुंदरलाल शर्मा सम्मान, छत्तीसगढ़ राज्य शासन व अन्य 11 सम्मान

 विद्वज्जनोचित संस्थाओं से विविधस्तरीय न्यूनाधिक संबद्धता 
विश्‍ववि‍द्यालय अनुदान आयोग, संघ लोकसेवा आयोग, केन्द्रीय हिंदी निदेशालय, वैज्ञानिक तकनीकी शब्दावली का स्थायी आयोग -परामर्शदात्री समिति, राष्ट्रीय शैक्षणिक अनुसंधान एवं प्रशि‍क्षण केन्द्र परिषद्, केन्द्रीय हिंदी शि‍क्षण मंडल, पर्यावरण एवं वन मंत्रालय, मानव संसाधन विकास मंत्रालय, भारतीय सामाजिक विज्ञान अनुसंधान परिषद्, लिंग्विस्टिक सोसायटी ऑफ इंडिया, हिंदी साहित्य सम्मेलन, उत्तर प्रदेश हिंदी संस्थान, भारत सरकार कर्मचारी चयन आयोग (मध्य क्षेत्र), भारतीय भाषा परिषद, हरियाणा साहित्य अकादमी, बिहार राज्य सहायक सेवा चयन मंडल, राजस्थान लोक सेवा आयोग, मध्य प्रदेश उच्च शि‍क्षा अनुदान आयोग, मध्य प्रदेश लोक सेवा आयोग, मध्य प्रदेश हिंदी ग्रंथ अकादमी-प्रबंधक मंडल एवं कार्यसमिति, मध्य प्रदेश साहित्य परिषद्, मध्य प्रदेश पाठ्य पुस्तक निगम, मध्य प्रदेश भाषाविज्ञान परिषद्, आकाशवाणी परामर्शदात्री समिति, 22 विश्‍ववि‍द्यालयों के शोध-अनुभाग!

 बाहरी कड़ियाँ 

श्रेणी:हिन्दी भाषावैज्ञानिक
श्रेणी:हिन्दीसेवी
श्रेणी:हिन्दी साहित्यकार (जन्म १९३१-१९४०)
अरब लीग

अरब राज्यों का लीग (), आमतौर पर अरब लीग () कहा जाता है, यह उत्तरी अफ्रीका, पूर्वोत्तर अफ्रीका और दक्षिण पश्चिम एशिया (मध्य पूर्व) के अरब राज्यों का क्षेत्रीय संगठन है। इसका 22 मार्च 1945 को छह सदस्यों के साथ गठन किया गया था, जिसमें काहिरा में जॉर्डन) मिस्र, इराक, ट्रांसजॉर्डन (1949 में जॉर्डन), लेबनान, सऊदी अरब और सीरिया शामिल थे। वर्तमान में, लीग में 22 सदस्य है। 
लीग का मुख्य लक्ष्य "सदस्य राज्यों के बीच संबंधों को करीब लाना और उनके बीच सहयोग का समन्वय करना, उनकी स्वतंत्रता और संप्रभुता की रक्षा करना और सामान्य रूप से अरब देशों के मामलों और हितों पर विचार करना" है। संगठन को अपने पूरे इतिहास में अपेक्षाकृत निम्न स्तर का सहयोग प्राप्त हुआ है।

उद्देश्य
 संधि के अनुच्छेद 2 के अनुसार लीग के प्रमुख उद्देश्य इस प्रकार हैं- सदस्य देशों के मध्य संबंधों को और अधिक
घनिष्ठ बनाना तथा उनकी
राजनीतिक गतिविधियों में

समन्वय स्थापित करना; 
 उनकी स्वतंत्रता और संप्रभुता की रक्षा करना; अरब देश के हितों को प्रोत्साहन देना;
 सदस्यों के मध्य या सदस्यों तथा किसी तीसरे पक्ष के बीच
विवादों में मध्यस्थता करना;
सीमा शुल्क, मुद्रा, कृषि, उद्योग, संचार (रेलवे, सड़क,
विमानन, जहाजरानी, डाक
एवं टार सहित), संस्कृति,
राष्ट्रीयता, पासपोर्ट, वीजा,
न्यायिक निर्णय एवं प्रत्यर्पण,
सामाजिक कल्याण तथा स्वास्थ्य से जुड़े विषयों में सहयोग स्थापित करना।

 इन्हें भी देखें 
इस्लामी सहयोग संगठन OIC

अरब संघ
 सन्दर्भ 

श्रेणी:अरब लीग

 बाहरी कड़ियाँ

अरब लीग वेबसाइट आर्काइव

द न्यूयॉर्क टाइम्स में अरब लीग के समाचार और कमेंट्री

अरब लीग चित्र

बाएँ|अंगूठाकार|Olive groves in Western-Syria, Homs Governorate.
बाएँ|अंगूठाकार|Aleppo soap
दाएँ|अंगूठाकार|Anemone and clownfish at Sharm El Naga beach
अंगूठाकार|Al Akhawayn University in Ifrane.
बाएँ|अंगूठाकार|Boulevard des FAR (Forces Armées Royales)
अंगूठाकार|Morocco, Safi ceramic vessel Jobbana
बाएँ|अंगूठाकार|Burj Khalifa, the world's tallest man-made structure
अंगूठाकार|Skyscraper Dubai
अंगूठाकार|Temple of Bacchus is considered one of the best preserved Roman temples in the world, c. 150 AD
अंगूठाकार|Ruins at port of Byblos.
बाएँ|अंगूठाकार|444x444पिक्सेल|The Berbera landscape
बालिश्त

thumb|230px|बालिश्त '4' द्वारा नामांकित दूरी को कहते हैं
बालिश्त (अंग्रेज़ी: span) लंबन का एक माप है जो खुले व फैलाए हुए मानव हाथ के अंगूठे की चोटी से लेकर कनिष्ठा (सबसे छोटी उंगली) की चोटी की दूरी होती है। पारंपरिक रूप से भारतीय उपमहाद्वीप में बड़ी चीज़ों का आकार बालिश्तों में बताया जाता था। साधारण पुरुष के लिए यह लगभग नौ इंच के बराबर होता है।Happy Maths - 3 (11-14yrs Children), Mala Kumar, pp. 16, Pratham Books, ISBN 978-81-8263-912-6, ... 'क्या तुम अंदाज़ा लगा सकते हो कि यह दरवाज़ा कितने बालिश्त चौड़ा है?' ... 'यह बालिश्त क्या होता है?' ... 'पूरी खुली हथेली की औसत लम्बाई' ...A new English-Hindustani dictionary: with illustrations from English literature and colloquial English , S. W. Fallon, John Drew Bate, pp. 575, E.J. Lazarus, 1883, ... Span, n. 1. nine incites, balisht ...

 इन्हें भी देखें 
 उंगली

 सन्दर्भ 

श्रेणी:पारम्परिक भारतीय इकाई
श्रेणी:इकाई
श्रेणी:इम्पीरियल इकाईयाँ
शिमला नगर निगम

शिमला नगर निगम (एमसी शिमला) हिमाचल प्रदेश की राजधानी शिमला का नगर निगम है, और शहर के प्रशासन के लिए मुख्य इकाई है।

इतिहास

File:Entrance - Municipal Corporation Building - Ridge - Shimla 2014-05-08 1577.JPG
'शिमला नगर निगम' हिमाचल प्रदेश के पांच नगर निगमों में से एक नगर निगम है। यह नगर निगम सन 1851 से लगातार कार्य कर रहा है। सर्वप्रथम पंजाब सरकार द्वारा 1876 में नगर बोर्ड शिमला का गठन किया गया था, उस समय बोर्ड में 19 सदस्य थे। इनमें से सात अधिकारी तथा 12 गैर अधिकार होते थे। बारह गैर अधिकारी सदस्यों में से नौ सदस्य चुनकर आते थे, जबकि तीन सदस्यों को सरकार द्वारा नामांकित किया जाता था। इसके बाद चार सदस्य पदेन सदस्य माने गए। यह चार सदस्य थे आयुक्त शिमला, कार्यकारी अभियंता शिमला, प्रांतीय मंडल कार्यकारी अभियंता शिमला, केंद्रीय मंडल तथा सिविल सर्जन शिमला 1950 के अधिनियम के अंतर्गत दिसंबर 1951 में शिमला में नगर सरकार की शुरुआत हुई। 1962 में सदस्यों की संख्या बढ़ा दी गई। उस समय तक नगर सरकार का स्वरूप पंजाब में संचालित होता था, लेकिन हिमाचल प्रदेश के पुनर्गठन के बाद 1968 में हिमाचल प्रदेश नगर पालिका अधिनियम लागू चालू किया गया।

 सन्दर्भ 

श्रेणी:हिमाचल प्रदेश
जेड रूपान्तर

गणित एवं संकेत प्रसंस्करण में जेड रूपान्तर (Z-transform) किसी डिस्क्रीट टाइम-डोमेन संकेत को समिश्र (कम्प्लेक्स) आवृत्ति-डोमेन में बदलता है। डिस्क्रीट टाइम-डोमेन संकेत से तात्पर्य ऐसे संकेत से है जो केवल कुछ निश्चित समयों पर अशून्य मान रखता है, शेष समय वह शून्य रहता है। 

जेड-रूपान्तर को लाप्लास रूपान्तर का विविक्त-समय अनुरूप (discrete-time equivalent) के रूप में समझा जा सकता है। इसका उपयोग आंकिक संकेत प्रसंस्करण (डीएसपी) एवं आंकिक नियंत्रण (डिजिटल कन्ट्रोल) में किया जाता है।

 परिभाषा 
 द्विपक्षीय Z-रूपान्तर 

 एकपक्षीय Z-रूपान्तर 

 गुण 

 + z-ट्रांसफॉर्म के गुण
  	 समय-डोमेन्
	 Z-डोमेन
	 सिद्धि
 	 ROC
   निरूपण
	 
	 
		 ROC: 
   रैखिकता (Linearity)
	 
	 
	 
	 At least the intersection of ROC1 and ROC2
   Time expansion
	 
: integer
	 
	 
	 R^{1/k}
   Time shifting
	 
	 
	 
	 ROC, except  if  and  if 
   Scaling in 

the z-domain
	 
	 
	 
	 
   Time reversal
	 
	 
	 
	 
   Complex conjugation
	 
	 
	 
	 ROC
   Real part
	 
	 
		 ROC
   Imaginary part
	 
	 
		 ROC
   Differentiation
	 
	 
	 
	 ROC
   Convolution
	 
	 
	 
	 At least the intersection of ROC1 and ROC2
   Cross-correlation
	 
	 
		 At least the intersection of ROC of  and 
   First difference
	 
	 
	 
	 At least the intersection of ROC of X1(z) and 
   Accumulation
	 
	 
		   Multiplication
	 
	 
		-
   Parseval's relation
	 
	 
		

 Initial value theorem
, If  causal

 Final value theorem
 , Only if poles of 	 are inside the unit circle

 प्रमुख Z-रूपान्तर युग्म 

यहाँ:
 
 

  Signal,   Z-transform,   ROC 1      2       3       4       5      6       7      8       9       10       11       12      13      14       15      16       17       18      19      20      21     

 इन्हें भी देखें 

 लाप्लास रूपान्तर
 फुरिये रूपान्तर

 सन्दर्भ 

 बाहरी कड़ियाँ 
 Z-Transform table of some common Laplace transforms
 Mathworld's entry on the Z-transform
 Z-Transform threads in Comp.DSP
 Z-Transform Module by John H. Mathews

श्रेणी:रूपान्तर
पटना महाविद्यालय

right|thumb|300px|पटना कॉलेज का प्रशासनिक भवन

पटना महाविद्यालय (पटना कॉलेज) बिहार राज्य के पटना में स्थित एक पुराना एवं प्रतिष्ठित महाविद्यालय है। इसकी स्थापना सन् १८६३ में हुई थी। यह पटना विश्वविद्यालय से सम्बद्ध है। 

 बाहरी कड़ियाँ 

श्रेणी:बिहार के महाविद्यालय
फूर्ये रूपान्तर

फूर्ये रूपान्तर (Fourier transform) एक गणितीय रूपान्तर है जो भौतिकी एवं इंजीनियरी में अत्यन्त उपयोगी है। इसका नाम जोसेफ फूर्ये के नाम पर पड़ा है।

फूर्ये रूपान्तर समय  के किसी फलन को एक नए फलन  में रूपन्तरित करता है जिसका अर्गुमेन्ट आवृत्ति (रेडियन प्रति सेकेण्ड) है। इस नए फलन F को फलन f का फूर्ये रूपान्तर या 'फ्रेक्वेंसी स्पेक्ट्रम' कहते हैं। 

 प्रमुख सूत्र 

  फलन  रूपान्तर  टिप्पणी 1      रैखिकता 2      विलम्ब (delay) 3      आवृत्ति शिफ्ट 4      यदि  बहुत बड़ा हो तो  0 के आसपास केन्द्रित होगा और  'चपटा' हो जाएगा। 5      Свойство преобразования Фурье от  6       7      फलन  का अर्थ है - फलन  और  का कॉनवोलुशन. 8       9       का अर्थ है - डिरैक डेल्टा फलन 10       11      12       13      1 और 12 का उपसाध्य ; आयलर प्रमेय से -  14       15      इससे स्पष्ट है कि गासियन फलन  का फूर्ये रूपान्तर भी गासियन फलन ही होगा। 16      रेक्टैगुलर फलन अर्थात्, आदर्श लो-पास-फिल्टर  17      यहाँ  — sgn फलन (चिह्न फलन) है।  18      17 का सामान्यीकृत रूप 19     17 का द्वैत 20      यहाँ  — हेविसाइड फलन है।

 इन्हें भी देखें 
 फूर्ये श्रेणी

 बाहरी कड़ियाँ 
 The Discrete Fourier Transformation (DFT): Definition and numerical examples — A Matlab tutorial
 The Fourier Transform Tutorial Site (thefouriertransform.com)
 Fourier Series Applet (Tip: drag magnitude or phase dots up or down to change the wave form).
 Stephan Bernsee's FFTlab (Java Applet)
 Stanford Video Course on the Fourier Transform
 
 
 The DFT “à Pied”: Mastering The Fourier Transform in One Day at The DSP Dimension
 An Interactive Flash Tutorial for the Fourier Transform

श्रेणी:फूर्ये विश्लेषण
वी॰ एस॰ संपत

thumb|वी॰ एस॰ संपत

वीरावल्ली सुंदरम् संपत भारत के मुख्य चुनाव आयुक्त थे। उन्होंने ११ जून २०१२ को एस. वाई. कुरैशी के सेवानिवृत्त होने पर मुख्य चुनाव आयुक्त का पदभार सँभाला।

 आरंभिक जीवन 
संपत भारतीय प्रशासनिक सेवा के १९७३ बैच के अधिकारी है।

 सन्दर्भ 

श्रेणी:जीवित लोग
श्रेणी:भारत के मुख्य चुनाव आयुक्त
श्रेणी:1950 में जन्मे लोग
कृष्ण किशोर

कृष्ण किशोर (जन्म : १९४१) न्यू ब्राइटन, मिनेसोटा, अमेरिका में बसे भारतीय मूल के हिंदी लेखक हैं। उनका जन्म अम्बाला छावनी हरियाणा में हुआ था। कविता तथा निबंध उनके लेखन की प्रमुख विधाएँ हैं। वे वर्ष २००४ से वेब तथा कागज पर प्रकाशित होने वाली अन्यथा नामक साहित्यिक पत्रिका के संपादक भी है। अन्यथा नाम से उनका एक कविता संग्रह भी प्रकाशित हुआ है तथा उन्हें वर्ष २००५ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है।
 
 सन्दर्भ 

 बाहरी कड़ियाँ 
 अन्यथा का वेब संस्करण
 हिन्दी समय पर कृष्ण किशोर

श्रेणी:अंबाला के लोग
श्रेणी:1941 में जन्मे लोग
श्रेणी:जीवित लोग
प्रभात शास्त्री

डॉ प्रभात शास्त्री (२७ मई १९१७ -) हिन्दी के महान उन्नायक तथा संस्कृत और हिन्दी के विद्वान थे। 

प्रयाग में जन्में डॉ॰ प्रभात शास्त्री राष्ट्रभाषा के प्रति समर्पित संस्कृतज्ञ थे I वे सन १९७५ से सन १९९९ तक सम्मेलन के प्रधानमंत्री थे I इस कालावधि में उनहोंने सम्मेलन का चतुर्दिक विकास किया I और इसी लिए उन्हें 'सम्मेलन के उन्नायक ' नाम से अभिहित किया जाता है |

संस्कृत साहित्य के साथ-साथ पं॰ प्रभात शास्त्री की अभिरुचि हिंदी के प्रति अतीव विकासोन्मुखी रही थी। 1910 ई0 में 'हिन्दी साहित्य सम्मेलन' की स्थापना के बाद हिंदी के महाप्राण राजर्षि पुरुषोत्तमदास टंडन के सान्निध्य में आकर पं.प्रभात शास्त्री सक्रिय रूप में सम्मेलन-कार्यो से सम्पृक्त हो चुके थे। वे 1948 में सम्मेलन के प्रचारमन्त्री बने थे। तब उन्होंने देश के कई प्रान्तों में सम्मेलन की शाखा-प्रशाखाओं के विकास करने तथा प्रान्तीय सम्मेलनों के आयोजन में अपना श्लाघ्य योगदान किया था। निष्ठा और सांघटनिक कौशल के बल पर वे सम्मेलन के प्रधानमंत्री पद पर आजीवन अधिष्ठित रहे।

 बाहरी कड़ियाँ 
 प्रखर वक्ता थे पं॰ प्रभात शास्त्री

श्रेणी:हिन्दीसेवी
दोशीज़ा डाइजेस्ट

thumb|200px|मई २०१२ का अंक
दोशीज़ा डाइजेस्ट​ () उर्दू में कराची, पाकिस्तान से छपने वाली महिलाओं के लिए एक मासिक पत्रिका है। इसमें कहानियाँ और महिलाओं की दिलचस्पी के विषयों पर लेख होते हैं।In the land of films, heroines and detectives , Eefa Khalid, Dawn Newspaper, 7 जनवरी 2013, Accessed: 13 जनवरी 2013, ... Over the years I have seen my parents buying Jasoosi Digest, Dosheeza, Khawateen Digest, and Akhbar-e-Jahan, and I always admired the work by those artists ... 'दोशीज़ा' का अर्थ 'कन्या' होता है।
 इन्हें भी देखें 
 सरिता (पत्रिका)

 सन्दर्भ 

श्रेणी:मासिक पत्रिकाएँ
श्रेणी:साहित्यिक पत्रिकाएँ
श्रेणी:महिला पत्रिकाएँ
श्रेणी:पाकिस्तानी पत्रिकाएँ
श्रेणी:उर्दू पत्रिकाएँ
सानोदा (ता. दहेगाम)

साणोदा (गुजराती: સાણોદા (તા. દહેગામ)) भारत देश के पश्चिम भाग में
गुजरात राज्य के मध्य भाग में गाँधीनगर ज़िले के कुल 4 (चार) तालुको में दहेगाम तालुका का एक महत्वपूर्ण गाँव है। खेती, खेतमजदूरी और पशुपालन सानोदा गाँव के लोगों का मुख्य व्यवसाय हैं। साणोदा गाँव में गेहूँ, बाजरा, कपास, अरंडी और सब्ज़ियों की फ़सल उगाँईं जाती हैं। साणोदा गाँव में प्राथमिक विद्यालय, माध्यमिक विद्यालय, उच्चतर माध्यमिक विद्यालय, साणोदा बैंक ऑफ़ इंडिया, पँचायतघर, आँगनवाडी, प्राथमिक आरोग्य केन्द्र और डेरी जैसी सुविधाएँ उपलब्ध हैं। गाँव में मुख्य प्रवेश द्वार, सहकारी सेवा मंडल, साणोदा भक्त सेवा समाज, पानी कि टाँकी। 

साणोदा गाँव कि नज़दीक खारी नदी हैं।

 जनसंख्या 
2001 की जनगणना के अनुसार साणोदा की जनसंख्या 5,078 है। जिस में 2,631 पुरुषो और 2,447 महिलाएँ हैं।

 स्कूलों 
thumb|240px|साणोदा आदर्श प्राथमिक विद्यालय (गुजराती और इंगलिश माध्यम स्कूल)
 पटेल एम. जे. हाईस्कूल साणोदा (गुजराती माध्यम स्कूल)

 साणोदा माध्यमिक विद्यालय (गुजराती और इंगलिश माध्यमिक स्कूल)
thumb|240px|साणोदा उच्चतर माध्यमिक विद्यालय (गुजराती और ईन्ग्लिश माध्यम उच्चतर माध्यमिक स्कूल)
 कोलेज (गुजराती और ईन्ग्लिश माध्यम कोलेज)

 धार्मिक स्थलों 
 महादेव मंदिर
 महाकाली माताजी मंदिर
 आशापुरी माताजी मंदिर
 चामुँडा माताजी मंदिर
 दशा माताजी मंदिर

 देखने लायक स्थलो 
thumb|250px|right|महादेव मंदिर (ये मंदिर में मेला भी होता हैं।
 खारी नदी
thumb|500 px|left|खारी नदी
 सन्दर्भ 

श्रेणी:गांधीनगर ज़िले के गाँव
रजाकार

रजाकार एक निजी सेना (मिलिशिया) थी जो निजाम मीर उस्मान अली ख़ान आसफ जाह VII के शासन को बनाए रखने तथा हैदराबाद स्टेट को नवस्वतंत्र भारत में विलय का विरोध करने के लिए बनाई थी। यह सेना कासिम रिजवी द्वारा निर्मित की गई थी।  

रजाकार के मुकाबले में स्वामी रामानंद तीर्थ के नेतृत्व में तेलंगाना के लोगोंं के साथ मिलकर आंध्र हिंदू महासभा का गठन किया और भारत के साथ राज्य के एकीकरण की मांग की। रजाकार तेलंगाना और मराठवाड़ा क्षेत्र में कई लोगों की नृशंस हत्या, बलात्कार आदि के लिए जिम्मेदार थे।
रजाकार निर्दय लोग थे आखिरकार, भारतीय सेना ने ऑपरेशन पोलो के दौरान रजाकर का खात्मा करके कासिम रज़वी को पकड़ लिया। शुरू में उसे जेल में बंद किया और फिर शरण प्रदान करके पाकिस्तान जाने की अनुमति दी थी।

 इतिहास 
भारत की आज़ादी से पूर्व निजाम हैदराबाद उस समय भी दुनिया का सबसे अमीर आदमी था। निज़ाम हकुमत की अपनी रेलवे, डाक सेवा, संचार, जहाज रानी, एयरलाइन फ़ौज थी। हकुमत की जी डी पी बेल्जियम के बराबर थी। निज़ाम के पास 22,000 फौजियों की सेना थी जिसमे अरब, पठान,मनिहार, रोहिल्ले आदि शामिल थे। निज़ाम ने भारत में विलय करने से इंकार कर दिया था। सितम्बर 1948 तक कई वार्ताओं के दौर चले लेकिन निज़ाम टस से मस न हुए। निज़ाम की निजामशाही के खिलाफ़, उसके जमीदारों के खिलाफ आज़ाद भारत में आम जनता का पहला संगठित विद्रोह हुआ जिसका नेतृत्व भारत की कम्युनिस्ट पार्टी ने किया था। 

उन दिनों मजलिस हुआ करती थी जिसका नेता कासिम रिज़वी था। भाड़े के सैनिकों को रखने में माहिर निजाम की हकुमत बचाने के लिए कासिम ने निजाम के आदेश पर एक मिलिश्या का गठन किया जिसे 'रजाकार' के नाम से जाना जाता है। इसकी तादाद उन दिनों 2 लाख तक बतायी जाती है। आम मुस्लिम आबादी पर कासिम की पकड़ भी इस संगठन के जरिये समझी जा सकती है। 

निज़ाम की हकुमत को 17 सितंबर 1948 में पांच दिन का भारतीय फ़ौजी अभियान 'आपरेशन पोलो' उर्फ़ पुलिस एक्शन के सामने घुटने टेक देने पडे। निजाम के अरब कमांडर अल इदरूस को जनरल चौधरी के सामने समर्पण करना पड़ा। इस लड़ाई में भारत के 32 फ़ौजी मरे, निजाम की तरफ से मरने वालो की संख्या 1863 बतायी गयी लेकिन उन हालात में हुई व्यापक हिंसा में मरने वालों की संख्या विभिन्न इतिहासकारों के माध्यम से 50 हजार से दो लाख तक बताई जाती है।

रज़ाकार के प्रकार

रजाकारों को 4 प्रकारों में वर्गीकृत किया जा सकता है:
मुस्लिम रज़ाकार : जिन्होंने 70 प्रतिशत रजाकार बल का गठन किय।  
हिन्दू रज़ाकार : निजाम का पक्ष लेने के लिए हिंदू देशमुखों और जमींदारों द्वारा नियुक्त कार्मि। 

नकली रज़ाकार
कम्युनिस्ट रज़ाकार - कम्युनिस्ट जिन्होंने रजाकार के रूप में पेश आकर कई बार लूट को अंजाम दिय। 
कांग्रेस रज़ाकार - कांग्रेस पार्टी के कार्यकर्ता जो सामान्य रज़ाकारों की आड़ में छिपकर, कुछ गाँवों में लूटपाट को अंजाम दिया।

कैप्टन पांडुरंगा रेड्डी ने इन कांग्रेस कार्यकर्ताओं और कम्युनिस्टों को गद्दार करारा, जिन्होंने हिंसा को अपना एजेंडा फैलाने के लिए आम लोग को प्रोत्साहित किया।

लोकप्रिय संस्कृति
17 सितंबर 2023 को, तेलुगु फिल्म रजाकार: द साइलेंट जेनोसाइड ऑफ हैदराबाद का टीज़र जारी किया गया। 2015 में इस संगठन के बारे में मराठी पूर्ण रजाकार ने भी विज्ञप्ति जारी की थी।

सन्दर्भ

 बाहरी कड़ियाँ 
रजाकार कौन थे?
हैदराबाद स्टेट भारत का हिस्सा कैसे बन गया

श्रेणी:हैदराबाद राज्य
तहरीक-ए-तालिबान पाकिस्तान

thumb|250px|तहरीक-ए-तालिबान का ध्वज
thumb|250px|तहरीक-ए-तालिबान पाकिस्तान फ़ाटा क्षेत्र से शुरु हुई थी 

तहरीक-ए-तालिबान पाकिस्तान (उर्दू: , ), (संक्षिप्त रूप से  टीटीपी , TTP) या पाकिस्तानी तालिबान भी कहते हैं, पाकिस्तान-अफ़गानिस्तान सीमा के पास स्थित संघीय प्रशासित कबायली क्षेत्र से उभरने वाले चरमपन्थी उग्रवादी गुटों का एक संगठन है। यह अफ़गानिस्तान की तालिबान से अलग है हालाँकि उनकी विचारधाराओं से काफ़ी हद तक सहमत है। इनका ध्येय पाकिस्तान में शरिया पर आधारित एक कट्टरपन्थी इस्लामी अमीरात को क़ायम करना है। इसकी स्थापना दिसम्बर 2007 को हुई जब बेयतुल्लाह महसूद​ के नेतृत्व में 13 गुटों ने एक तहरीक (अभियान) में शामिल होने का निर्णय लिया।Mapping Central Asia: Indian Perceptions and Strategies, Marlène Laruelle, Sébastien Peyrouse, pp. 200, Ashgate Publishing, Ltd., 2011, ISBN 978-1-4094-0985-4, ... In addition to these is the emergence of the Pakistani Taliban - the Tehrik-i-Taliban Pakistan (TTP). The TTP emerged on December 13, 2007 under the leadership of Baitullah Mehsud. It is basically an umbrella organization for various Taliban militants ... जनवरी 2013 में तहरीक-ए-तालिबान पाकिस्तान ने घोषणा करी कि वे भारत में भी शरिया-आधारित अमीरात चाहते हैं और वहाँ से लोकतन्त्र और पन्थनिरपेक्षता खत्म करने के लिए लड़ेंगे। उन्होंने कहा कि वे कश्मीर में सक्रीय होने के प्रयास कर रहे हैं।As Army changes its doctrine, TTP decides to target India , Amir Mir, 13 जनवरी 2013, The News International (Pakistan), Accessed: 14 जनवरी 2013, ... the Tehrik-e-Taliban Pakistan (TTP) has announced sending its fighters to Jammu & Kashmir and wage struggle for the implementation of Shariah rule in India ...

16 दिसम्बर 2014 को पेशावर के सैनिक स्कूल पर हमला करके तहरीक-ए-तालिबान के छः आतंकियों ने 126 बच्चों की हत्या कर दी।

 नाम 
'तालिब' का अर्थ 'छात्र' (या 'पान्थिक शिक्षा माँगने वाला') और 'तहरीक' का अर्थ 'अभियान' या 'मुहिम' होता है। तहरीक-ए-तालिबान पाकिस्तान का मतलब 'पाकिस्तानी छात्र अभियान' है।

 सन्दर्भ 

 इन्हें भी देखें 
 तालिबान

बाहरी कड़ियाँ
जानें क्‍या है तहरीक-ए-तालिबान और क्‍या है इसका मकसद

श्रेणी:जिहादी संगठन
श्रेणी:पाकिस्तान में आतंकवाद
श्रेणी:भारत में आतंकवाद
श्रेणी:देवबन्दी
क्षणिक अनुक्रिया

right|thumb|300px|अवमंदित कम्पन : बहुत से तंत्रों की क्षणिक अनुक्रिया इससे मिलती-जुलती है। किन्तु कुछ तंत्रों की क्षणिक अनुक्रिया बिना किसी कम्पन के अपने स्थाई मान की ओर अग्रसर होती है, जिसे अति-अवमंदित अनुक्रिया (ओवरडैम्प्ड रिस्पॉन्स) कहते हैं।
वैद्युत इंजीनियरी एवं यांत्रिक इंजीनीयरी के सन्दर्भ में किसी तंत्र की साम्यावस्था के बाद उसमें किसी प्रकार का परिवर्तन करने के तुरन्त बाद तंत्र की अनुक्रिया (रिस्पांस) को उसकी क्षणिक अनुक्रिया (transient response) कहते हैं। इसे 'अस्थाई अनुक्रिया' या 'प्राकृतिक अनुक्रिया' (natural response) भी कहते हैं। क्षणिक अनुक्रिया केवल 'बन्द/चालू' (आन/आफ) करने पर ही नहीं होती, यह साम्य को प्रभावित करने वाली किसी भी क्रिया से बाद हो सकती है। उदाहरण के लिए, श्रेणीक्रम में जुड़े किसी अनावेशित संधारित तथा प्रतिरोध को एक १२ वोल्ट की बैटरी से जोड़ने पर संधारित्र की वोल्टता शून्य से बढ़ते हुए इक्सपोनेंशियल तरीके से १२ वोल्ट की तरफ जाती है। इसे इस परिपथ की क्षणिक अनुक्रिया कहेंगे।

वास्तव में क्षणिक अनुक्रिया किसी भी तंत्र में होती देखी जा सकती है। उदाहरण के लिए किसी देश की कराधान व्यवस्था में कोई बड़ा परिवर्तन करने पर उत्पादन पर क्या प्रभाव पड़ता है। क्षणिक अनुक्रियाओं के कुछ समय बाद तंत्र पुनः साम्यावस्था को प्राप्त हो जाता है जिसे 'स्थाई अवस्था' कहते हैं। किसी तंत्र में क्षणिक अनुक्रिया से आरम्भ करके 'अस्थाई अवस्था' में आने का समय उस तंत्र के 'कालांक' (time constant) को बताने का एक तरीका है। उदाहरण के लिए किसी तंत्र का कालांक २ सेकेण्ड है तो इसका मतलब है कि किसी परिवर्तन के बाद वह तंत्र लगभग ५ x २ सेकेण्ड = १० सेकेण्ड में स्थाई अवस्था में आ जाएगा। 

 इन्हें भी देखें 
 स्थाई अवस्था

श्रेणी:इंजीनियरी
मिश्मी लोग

thumb|230px|मिश्मी युवक व युवती
मिश्मी या देंग भारत के अरुणाचल प्रदेश राज्य और तिब्बत में बासने वाले एक मानव समुदाय का नाम है। यह तीन क़बीलों में बंटा है - इदु मिश्मी (इदु ल्होबा), दिगारू (ताराओं, दारांग देंग) और मिजू मिश्मी (कामान देंग)। मिश्मी लोग मध्य अरुणाचल प्रदेश के पूर्वोत्तरी छोर में बसते हैं जो ऊपरी और निचली दिबांग घाटी, लोहित और अनजाव ज़िलों पर विस्तृत हैं। जनसँख्या के आधार पर मिश्मी अरुणाचल की सातवी सबसे बड़ी जनजाति है और १९८१ की जनगणना में उनकी आबादी २४,५६९ थी।Encyclopaedia of North-East India, Col Ved Prakash, pp. 1171, Atlantic Publishers & Dist, 2007, ISBN 978-81-269-0705-2, ... Mishmi is the 7th largest tribe of Arunachal, enumerating 24,569 in the 1981 Census ...

 इतिहास 
मिश्मी लोग बर्मा के काचिन क्षेत्र से भारत में आकर बस गए थे। सबसे पहले इदु मिश्मी आये, जिसके बाद आज से लगभग ५०० वर्ष पूर्व दिगारू मिश्मी आये और सबसे अंत में मिजू मिश्मी आये थे।

 इन्हें भी देखें 
 अरुणाचल प्रदेश

 सन्दर्भ 

श्रेणी:भारत की जनजातियाँ
श्रेणी:अरुणाचल प्रदेश की जनजातियाँ
21 (फ़िल्म)

21 अंग्रेज़ी भाषा की अमेरिकी फ़िल्म है। फ़िल्म में केविन स्पेसी और लॉरेंस फ़िशबर्न मुख्य भूमिका में हैं। फ़िल्म को निर्देशित निर्देशक रॉबर्ट ल्यूकॅटिक ने किया है।
फ़िल्म सच्ची घटना पर आधारित है।

 कथानक 
मैसाचुसेट्स प्रौद्योगिकी संस्थान में गणित स्नातक के अंतिम वर्ष के छात्र बैन कैम्पबेल को हार्वर्ड मेडिकल स्कूल में प्रवेश मिल जाता है परन्तु वह स्कूल की $300,000 "असाधारण" फ़ीस वहन नहीं कर सकता। उत्तम व्यक्ति वृत्त होने के पश्चात भी उसे स्कूल द्वारा दिए जाने वाली प्रतिष्ठित रोबिनसन स्कोलरशिप के लिए अत्यधिक प्रतिस्पर्धा का सामना करना पड़ता है। स्कूल का निदेशक उसे बताता है कि यह मौका केवल उस विशेष छात्र को दिया जाता है जो उसे "चकाचौंध" कर दे और उसे अंतिम अवसर के तौर पर अपने जीवन और उससे जुड़े अनुभवो पर आधारित एक निबंध लिखने के लिए कहता है।

एमआईटी में उसकी अरैखिक समीकरण कक्षा का प्रोफेसर मिकी रोज़ा उसे प्रायिकता और चर परिवर्तन से सम्बन्धित समस्या देता है, जिसे कैम्पबेल सफलतापूर्वक सुलझा देता है। अपने पेपर में कैम्पबेल के नंबर देख कर प्रोफेसर उससे काफ़ी प्रभावित होता है और बाद में उसे अपनी ब्लेक जेक टीम में आने का आमंत्रण देता है। मिकी की यह गुप्त टीम, जिसमें एमआईटी के अन्य छात्र चोई, फिशर, जिल और कियाना भी शामिल हैं, कार्ड गणना द्वारा लास वेगास के कैसीनो में बड़ी मात्रा में पैसे बनाते हैं। पहले मना करने के पश्चात कैम्पबेल अनिच्छा से टीम का हिस्सा बन जाता है जिससे वह मेडिकल स्कूल की फ़ीस अदा कर सके। टीम उसे अपनी सारी चालें समझाती है तथा एक प्रायोगिक परीक्षण के पश्चात वह टीम का फिशर के साथ "बिग प्लेयर" बन जाता है।

 पात्र 
 जिम स्टर्जैस — बैन कैम्पबेल
 केविन स्पेसी — प्रोफेसर मिकी रोज़ा
 केट बोज़वर्थ — जिल टेलर
 लॉरेंस फ़िशबर्न — कोल विलियम्स
 एरोन यू — चोई
 लाएज़ा लापेरा — कियाना
 जैकब पिट्स — फिशर
 जैक मैकगी — टैरी
 जोश गैड — माइल्स कोनोली
 सैम गोल्ज़ारी — कैम अज़ेज़ी
 हैलन कैरी — ऐलन कैम्पबेल

 सन्दर्भ 

 बाहरी कड़ियाँ 
 

श्रेणी:अंग्रेज़ी फ़िल्में
एअर इंडिया इमारत

thumb|एअर इंडिया इमारत
एअर इंडिया इमारत (Air India Building) विमान सेवा एअर इंडिया का मुख्य कार्यालय है।
यह मुम्बई, महाराष्ट्र (भारत) में स्थित है।

श्रेणी:मुम्बई की इमारतें
श्रेणी:एअर इंडिया
श्रेणी:मरीन ड्राइव

en:Air India#Organization
झ़ोउ एनलाई

thumb|230px|झ़ोउ एनलाई

झ़ोउ एनलाई (Zhou Enlai, 周恩来, जन्म: ५ मार्च १८९८; देहांत​: ८ जनवरी १९७६) जनवादी गणतंत्र चीन के सबसे पहले प्रधान मंत्री थे जिन्होनें अक्टूबर १९४९ से जनवरी १९७६ तक इस ओहदे पर काम किया। चीनी साम्यवादी पार्टी के सर्वोच्च नेता माओ ज़ेदोंग के अधीन काम करते हुए उन्होंने साम्यवादी दल के चीन पर क़ब्ज़े में और उसके बाद चीन की विदेश नीति और आर्थिक विकास के क्षेत्रों में अहम भूमिका निभाई। १९४९-१९५८ काल में वे चीन के विदेश मंत्री रहे। १९७२ में अमेरिकी राष्ट्रपति रिचर्ड निक्सन के चीन के दौरे और फिर चीनी-अमेरिकी संबंधों में सुधार के पीछे भी उनका काफ़ी हाथ था। भारत, ताइवान, सोवियत संघ और वियतनाम के साथ कटु-संबंधों में भी विदेशी नीति बनाने में झ़ोउ की बड़ी भूमिका रही थी।

समीक्षकों ने अक्सर माओ और झ़ोउ के अलग व्यक्तित्वों पर टिपण्णी करी है। अमेरिका के भूतपूर्व विदेश सचिव हेनरी किस्सिंजर दोनों को जानते थे और उन्होंने लिखा है कि:
माओ हर सभा पर छाकर उसे नियंत्रित करते थे जबकि झ़ोउ उसमें घुल-मिलकर फैल जाते थे। माओ का जोश अपने विरोधियों को तबाह करने पर आमादा होता था, झ़ोउ की बुद्धि अपने विरोधियों को बात मनवाने या दांव-पेच से मात देने की कोशिश करता था। माओ खिल्ली उड़ाता था, झ़ोउ तीख़ापन​ दिखाता था। माओ स्वयं को दार्शनिक या फ़िल्सफ़ाई समझता था, झ़ोउ अपने आप को प्रशासक या वार्ताकार मानता था। माओ इतिहास को धक्के मारकर आगे बढ़ाने को उत्सुक था, झ़ोउ इतिहास की लहरों से फ़ायदा उठाकर संतुष्ट था।On China , Henry Kissinger, pp. 207, Penguin, 2011, ISBN 978-1-101-44535-8, ... Mao dominated any gathering; Zhou suffused it. Mao's passion strove to overwhelm opposition; Zhou's intellect would seek to persuade or outmaneuver it ...

 इन्हें भी देखें 
 माओ ज़ेदोंग

 सन्दर्भ 

श्रेणी:चीनी साम्यवादी पार्टी के नेता
कोन्या-उरगेन्च

thumb|250px|सोल्तान तेकेश मक़बरा
thumb|250px|गुतलुक-तेमिर मीनार
कोन्या उरगेन्च या कोन्ये उरगेन्च (तुर्कमेन: Köneürgenç, अंग्रेज़ी: Konye-Urgench) मध्य एशिया के तुर्कमेनिस्तान देश के पूर्वोत्तरी भाग में उज़बेकिस्तान की सरहद के पास स्थित एक बस्ती है। यह उरगेन्च की प्राचीन नगरी का स्थल है जिसमें १२वीं सदी के ख़्वारेज़्म क्षेत्र की राजधानी के खँडहर मौजूद हैं। २००५ में यूनेस्को ने इन खँडहरों को एक विश्व धरोहर स्थल घोषित कर दिया।Kunya-Urgench , UNESCO World Heritage Center, UNESCO, Accessed 19 फ़रवरी 2011

 इतिहास 
कोन्या उरगेन्च कभी आमू दरिया के किनारे बसा हुआ और रेशम मार्ग पर स्थित एक महान शहर हुआ करता था। इसकी स्थापना की सही तिथि तो मालूम नहीं लेकिन यहाँ के किर्कमोला क़िले को देखकर लगता है कि यह हख़ामनी काल के कुछ बाद स्थापित हुआ हो। १२वीं और १३वीं शताब्दियों में यह ख़्वारेज़्मी साम्राज्य की राजधानी बना और बुख़ारा को छोड़कर मध्य एशिया की सबसे शानदार नगरी कहलाने लगा। १२२१ में मंगोल साम्राज्य के संस्थापक चंगेज़ ख़ान ने यहाँ आक्रमण किया। उसकी सेनाओं ने शहर जलाकर राख कर दिया और यहाँ के अधिकाँश नागरिकों को मौत की घाट उतार दिया गया।

चंगेज़ ख़ान के हमले के बाद शहर धीरे-धीरे फिर से स्थापित हुआ लेकिन आमू दरिया ने अचानक अपना मार्ग बदल लिया और नगर में पानी ख़त्म हो गया। १३७० में तैमूर ने भी इसपर हमला किया तो नागरिकों ने इस हमेशा के लिए छोड़ दिया। सैंकड़ों साल बाद, १८३१ में तुर्कमेनों ने पुराने शहर-स्थल के बाहर एक छोटी सी बस्ती बनाई और पुराने शहरी इलाक़ें को क़ब्रिस्तान की तरह प्रयोग करने लगे। उरगेन्च नाम का एक नया शहर इस पुराने शहर से दक्षिणपूर्व में खड़ा हो गया तो इस पुराने शहर को 'पुराना उरगेन्च' (स्थानीय भाषाओं में 'कोन्या उरगेन्च') बुलाया जाने लगा। नया उरगेन्च शहर अब सीमा के पार उज़बेकिस्तान में स्थित है।A History of Inner Asia , Svat Soucek, pp. 7, Cambridge University Press, 2000, ISBN 978-0-521-65704-4, ... the original site came to be known as Kunya Urgench, 'Old Urgench' (from the Persian kuhna, 'old') ...

 स्थापत्य 
कोन्या उरगेन्च के बहुत से स्थापत्य गिरकर खँडहर बन चुके हैं। आजकल यहाँ १२वीं सदी में बने तीन छोटे मक़बरे और १४वीं सदी में बना बड़ा तोरेबेग़​ हानिम मक़बरा खड़े हैं। यहाँ ११वीं शताब्दी की शुरुआत में बनी गुतलुक-तेमिर मीनार भी है, जो जाम की मीनार बनने से पहले विश्व की सबसे ऊंची ईटों से बनी मीनार हुआ करती थी। आगे चलकर १३६८ में दिल्ली में क़ुत्ब मीनार पूरी की गई जो मीनार-ए-जाम से भी ऊँची थी।

यहाँ इल-अर्सलान का मकबरा भी है जिसके १२ पहलुओं वाले शंकुनुमा गुम्बज़ ने नीचे ख़्वारेज़्मी नरेश मुहम्मद द्वितीय के दादा, इल-अर्सलान, की क़ब्र है जिनका देहांत ११७२ में हुआ था। इस से ज़रा उत्तर में एक विस्तृत मध्यकालीन क़ब्रिस्तान स्थित है।

 इन्हें भी देखें 
 उरगेन्च
 ख़्वारेज़्म
 मीनार-ए-जाम

 सन्दर्भ 

श्रेणी:दाशोग़ुज़ प्रान्त
श्रेणी:मध्य एशिया का इतिहास
श्रेणी:रेशम मार्ग
श्रेणी:प्राचीन शहर
श्रेणी:तुर्कमेनिस्तान में विश्व धरोहर स्थल
न्यूयॉर्क नगर शिक्षा विभाग

न्यूयॉर्क नगर शिक्षा विभाग (, NYCDOE) न्यूयॉर्क शहर में नगरपालिका सरकार की शाखा है जिसका उद्देश्य शहर की पब्लिक स्कूल प्रणाली का प्रबंधन करना है। यह संयुक्त राज्य अमेरिका की सबसे बड़ी स्कूल प्रणाली है, जिसके अन्तर्गत 1.1 मिलियन (11 लाख) से अधिक छात्र आते हैं जो 1,700 विभिन्न विद्यालयों में शिक्षा प्राप्त करते हैं। विभाग में न्यूयॉर्क शहर के पाँचो बोरो शामिल हैं।

विभाग का संचालन न्यू यॉर्क सिटी स्कूल्स चान्सलर (कुलाधिपति) करता है। निवर्तमान कुलाधिपति डेनिस एम॰ वॉलकोट हैं, जिन्होंने यह पद कैथी ब्लैक के पश्चात संभाला था। ब्लैक ने केवल 95 दिन के अंदर ही अपने पद से इस्तीफा दे दिया था।

 सन्दर्भ 

 बाहरी कड़ियाँ 

  
NYC DOE Email 
 NYCDOE Office of School Support Services 
 NYCDOE स्कूल ज़ोन सूचना 

श्रेणी:न्यूयॉर्क शहर में शिक्षा
विज्ञान का इतिहस

अनुप्रेषित विज्ञान का इतिहास
 
विज्ञान के इतिहास के अन्तर्गत विज्ञान और वैज्ञानिक ज्ञान के ऐतिहासिक विकास का अध्ययन किया जाता है। इसके अन्तर्गत प्राकृतिक विज्ञान एवं सामाजिक विज्ञान दोनो का अध्ययन होता है। 

 इन्हें भी देखें 
 रसायन विज्ञान का इतिहास
 प्रौद्योगिकी का इतिहास

 बाहरी कड़ियाँ 

 The official website of the International Academy of the History of Science
 The official website of the Division of History of Science and Technology of the International Union of History and Philosophy of Science
 A History of Science, Vols 1–4, online text
 Contributions of 20th century Women to Physics ("CWP")
 History of Science Society ("HSS")
 The CNRS History of Science and Technology Research Center in Paris (France). This center develop different websites about history of science & tech. : Ampère and history of electricity, Lamarck : works and heritage, Buffon Online, etc. and, recently, the netvibes portal History Of Science In France
 The official site of the Nobel Foundation. Features biographies and info on Nobel laureates
 The Institute and Museum of the History of Science in Florence, Italy
 The Royal Society, trailblazing science from 1650 to date
 The Vega Science Trust Free to view videos of scientists including Feynman, Perutz, Rotblat, Born and many Nobel Laureates.
 Toward the Scientific Revolution From MIT OpenCourseWare, class materials for the history of science up to and including Isaac Newton.
 Orotava Foundation for the History of Science, Canary Islands, Spain The History of Science in Spain. Free contents (books, lectures and expositions) on History of Science and digital library.
 National Center for Atmospheric Research (NCAR) Archives
 British Society for the History of Science Travel Guide. This site is for anyone interested in visiting places with ties to the history of science, technology and medicine, anywhere in the world.

श्रेणी:विज्ञान का इतिहास

eo:Historio de scienco kaj teknologio
tr:Bilim ve teknoloji tarihi